बुसान
(कोरियाई भाषा में) तुम्हें पक्का यक़ीन है?
सच में, इसकी क़ीमत एक नए सूट जितनी ही होगी।
(जापानी भाषा में) श्री कोह!
आप सही समय पर आए हैं।
आपका नया सूट तैयार है।
मुझे थोड़ा समय दीजिए।
पहले पास्टर को दे दो।
मुझे कोई जल्दी नहीं है।
ठीक है।
मुझे एहसास नहीं हुआ कि यह इतना ज़ाहिर है।
क्या मैं सच में पास्टर जैसा ही दिखता हूँ?
मैं यहाँ की जानकारी रखना ज़रूरी समझता हूँ।
जब मैं सुनता हूँ कि कोई नया इंसान बीमार अवस्था में आता है…
तो मैं उस पर ध्यान देता हूँ।
अब मैं स्वस्थ हूँ।
चिंता की कोई बात नहीं है।
यह सुनकर ख़ुशी हुई।
तुम्हारे कपड़े तुम्हें सच में सूट नहीं करते हैं।
हाँ।
यह सूट मेरे दिवंगत बड़े भाई का था।
क्या वह भी उसी बीमारी से मरा था?
नहीं।
मेरा भाई, सामोएल,
वह जीवन में कभी बीमार नहीं पड़ा।
स्वतंत्रता आंदोलन।
वह बस एक किशोर था।
उसे गिरफ़्तार कर लिया गया था।
और फिर हमने उसे कभी नहीं देखा।
तो फिर, वह एक शहीद है?
मेरे लिए, वह बस मेरा भाई है।
ख़ैर, यह मायने रखता है कि एक आदमी ख़ुद को दुनिया के सामने कैसे पेश करता है।
पहले परिचय से ही तुम्हें याद रखा जाता है।
मैं अपने अनुभव से कह रहा हूँ।
और अभी दुनिया मुझे किस नज़रिए से देखती है?
एक ऐसे आदमी के रूप में जिसका कोई महत्व न हो।
वह कपड़े क्यों पहनना जो तुम्हें फिट न हो?
अतीत में खोए रहना, यह दयनीय है।
पक्का हम अब भी सूट के बारे में बात कर रहे हैं?
एक नया सूट ले लो, पास्टर।
मैं पैसे दे दूँगा।
तुम्हें परेशान होने की ज़रूरत नहीं है।
मैं अपने सूट के लिए पैसे दे सकता हूँ।
इंतज़ार करवाने के लिए माफ़ी चाहूँगा।
मैं एक बार फिर सिलाई की जाँच करना चाहता था।
कृपया सुनिश्चित करें कि यह ठीक से फिट होता है।
श्री किनोशिता,
मैंने एक नया सूट खरीदने का फ़ैसला लिया है।
मुझे वह तुरंत चाहिए होगा।
मैं वह अपनी शादी में पहनना चाहूँगा।
कितनी शानदार ख़बर है।
बधाई हो! मैं सुनिश्चित करूँगा कि वह कई साल टिके।
और कृपया, इससे किनारे भी सिल दीजिए।
भले ही यह मुझे फिट न हो,
किसे पता।
शायद किसी दिन मेरे बेटे को फिट आ जाए।
यह बढ़िया विचार है।
पहले मैं आपकी शादी का सूट तैयार करूँगा।
तीन दिन लगेंगे।
तो मैं तीन दिन बाद आऊँगा।
मिन जिन ली की किताब पर आधारित
पचिंको
क्या तुम इसके दुष्परिणामों को समझते हो?
एक अविवाहित महिला का गर्भवती होना,
यह एक अभिशाप है।
और फिर उस बच्चे को अपनाना जो तुम्हारा नहीं है?
मैं आपको भरोसा दिलाता हूँ कि मैंने इस पर काफ़ी विचार किया है।
पास्टर शिन, इन महिलाओं ने मेरी जान बचाने के लिए अपनी जान ख़तरे में डाली।
मैं उनका आभारी हूँ।
उठो, बच्ची।
मेरी तरफ़ देखो।
तुमने न केवल ख़ुद पर और अपने बच्चे पर,
बल्कि अपने परिवार
और इस आदमी के अच्छे नाम पर भी कलंक लगाया है।
समझ रही हो?
पास्टर, क्या यह ज़रूरी है?
ऐसी बातें कहकर मुझे ख़ुशी नहीं मिलती है,
पर हम कठिन, कष्टमय समय में जी रहे हैं।
यहाँ तक कि अच्छे लोग भी
दूसरों की मजबूरी का फ़ायदा उठा रहे हैं।
तुम्हें एहसास है तुमने कितना बड़ा पाप किया है?
मुझे माफ़ कर दीजिए।
माफ़ कर दूँ?
मेरी बच्ची, मेरे पास तुम्हें माफ़ करने का अधिकार नहीं है।
तुम्हें ईश्वर से विनती करनी चाहिए।
मुझे पता है कि तुम हमारे ईश्वर को नहीं मानती हो, इसलिए मुझे पूछना होगा,
क्या तुम ईमानदारी से ईश्वर के प्रति
समर्पित हो सकती हो?
हाँ।
तुम दोनों पास आओ।
हे ईश्वर,
मैं आज आपसे इन दो लोगों के इस मिलन को आशीर्वाद देने की विनती करता हूँ।
मैं प्रार्थना करता हूँ कि आपकी दया से,
वे पाप मुक्ति के इस मौके का लाभ उठाएँ।
इन्हें सिखाएँ
कि यह आध्यात्मिक संबंध जो इन्हें पति और पत्नी के रूप में जोड़ता है,
यह अभेद्य रहना चाहिए।
और उन्हें दिखाएँ कि कैसे एक-दूसरे की देखभाल और सम्मान करना है।
एक सच्चा, गहरा प्यार खिले।
यीशु के नाम पर हम प्रार्थना करते हैं।
आमीन।
सर।
हैलो।
तुम बोर्डिंग हाउस में ही व्यस्त रहती होगी।
अरसे बाद आई हो!
हाँ।
यहाँ इतने अरसे बाद आई हूँ,
कि रास्ते लगभग भूल ही चुकी हूँ।
तो, तुम्हारे अवसियों को बेहतरीन सेवा मिल रही होगी।
क्या मैंने पिछले हफ़्ते तुम्हारी बेटी के हाथों दो बोरी जौ नहीं भिजवाई थी?
वह ख़त्म हो गईं?
तुम्हें और कितना चाहिए?
मैं यहाँ सफ़ेद चावल लेने आई हूँ।
मुझे ज़्यादा नहीं चाहिए।
बस दो कटोरी।
अगर ज़रूरत हो, तो मैं ज़्यादा पैसे दूँगी।
मैं बता दूँ, मैं यूँ ही किसी को वह चावल नहीं बेच सकता।
अगर कोई अधिकारी आया
और उसने देखा कि मेरे पास जापानी ग्राहकों के लिए पर्याप्त चावल नहीं है,
तो मैं भारी मुसीबत में फँसूँगा।
मेरे अन्य अनाज भी उच्च गुणवत्ता वाले हैं।
आज मेरी बेटी की शादी हुई है।
सुन्जा की?
सच में?
तुमने पहले क्यों नहीं बताया?
उसकी शादी करवाकर तुम्हारा दिल हल्का हो गया होगा।
वह अच्छा इंसान है।
हम बेहद क़िस्मतवाले हैं।
तो फिर,
आज सुबह ही थोड़ा बाजरा आया है।
मैं तुम्हें वह जौ के दाम पर दे दूँगा।
जल्द ही,
वह अपने पति के साथ जापान चली जाएगी।
मेरे पास दहेज के नाम पर उन्हें देने को कुछ नहीं है।
पर घर छोड़ने से पहले अपने देश में उगे चावल का स्वाद…
मैं उसे वही देना चाहती हूँ।
तीन कटोरी।
धन्यवाद।
शायद इसके स्वाद से
तुम्हारे कुछ दुःख भी कम हो जाएँगे।
हम प्रार्थना करें?
हे ईश्वर,
कृपया इस भरपूर दावत को आशीर्वाद दें
और इस घर
और यहाँ के भले लोगों की रक्षा करें।
ज़रूरत के समय,
उन्हें सांत्वना दें।
यीशु मसीह के ज़रिए। आमीन।
तुम्हारी माँ के खाने के बिना हम कैसे गुज़ारा करेंगे?
शायद इसलिए तुम इतनी शक्तिशाली हो, सुन्जा।
क्या तुम्हारी भावज भी अच्छा खाना बनाती है?
क्युंगही को खाना बनाते हुए कल्पना करना भी अजीब लगता है।
उसका परिवार कभी बेहद रईस हुआ करता था।
श्रीमती जांग कहती हैं कि अमरीका में,
लोग अपने बड़ों से शादी के लिए अनुमति नहीं माँगते हैं।
कल्पना कर सकती हो?
चूँकि हम अनाथ हैं,
शायद हमसे शादी करने के लिए दूल्हों को सुन्जा की माँ से
अनुमति माँगनी होगी।
काश मैं शादी के दिन चावल के केक खा सकूँ।
किसके साथ खाओगी?
बेशक़, तुम्हारे साथ।
बोकही भी वहाँ मौजूद होगी।
और तुम्हारी माँ, दोनों चुंग भाई,
और वह भी जो मुझे पसंद नहीं करता।
वह किसी से बात नहीं करते हैं।
वह इतना भयावह बुढ़ऊ है।
बस इसलिए कि मैंने उसकी पाइप गिरा दी, कल उसने मुझे इतनी बुरी तरह घूरा।
पाइप पर खरोंच तक नहीं आई,
और फिर भी मैं रो पड़ी।
पर दोनों भाइयों को बुलाकर उसे न बुलाना बुरी बात होगी।
अरे, और फ़ार्मासिस्ट चु।
वह बहुत अच्छे इंसान हैं।
यह बचकानी बातें बंद करोगे!
तुम्हारे उस मंद दिमाग़ में कब थोड़ा ज्ञान डालोगी?
तुम और मैं, हमारा कोई परिवार नहीं है।
न कोई नाम, कोई दहेज।
हमारा एकमात्र विकल्प है किसी गरीब आदमी से शादी करना।
और फिर क्या?
हम साथ रह भी नहीं सकेंगे।
और अगर हमारे बच्चे हुए…
तो हम उन्हें भी यही गरीबी देंगे।
तो क्या फ़ायदा है?
क्यों शादी करना
जब हमें इसके किसी भी लाभ के हक़दार नहीं हैं?
यही हमारी ज़िंदगी है।
और हमारे साथ हमेशा यही होगा।
निक्केई तेज़ी से बढ़ता जा रहा है
और गिरने के कोई संकेत नज़र नहीं आ रहे हैं।
कल बाज़ार ख़त्म होने तक,
इंडेक्स लगभग 33,000 तक पहुँच गया।
इससे कुछ प्रभावशाली विश्लेषकों ने अनुमान लगाया है कि
साल के अंत तक बाज़ार 45,000 तक बढ़ सकता है
और जापान दुनिया के
सबसे अमीर देश के रूप में
संयुक्त राज्य से आगे निकल जाएगा।
तुम जल्दी आ गई।
हाँ।
शायद मैं एकलौता नहीं हूँ
जिसे यह सौदा पूरा करने की जल्दी है।
हाँ, हमें जल्दी है।
तुम मुझे पसंद नहीं करती हो।
क्या तुम्हें इससे कोई समस्या है?
वैसे भी तुम यहाँ से चले जाओगे, है न?
क्या तुमने टॉम के बारे में भी यही महसूस किया था जब वह पहली बार यहाँ आया था?
कि यह उसकी जगह नहीं है?
या क्या तुमने तुरंत अफ़ेयर शुरू कर दिया था?
ख़ैर,
मुझे परवाह नहीं तुम दोनों क्या करते हो।
ठीक उसी तरह जैसे मुझे परवाह नहीं कि तुम या यहाँ हर कोई मुझसे ईर्ष्या करता है।
बस यही मायने रखता है कि वह सौदे पर हस्ताक्षर करे।
श्री बेक, हमें अनुबंध की कितनी कॉपियाँ चाहिए?
मैंने मेमो में लिखा था।
कृपया वह पढ़िए।
तुम्हें पता है वह शिफ़लीज़ में कैसे आया?
नहीं। यह जानना क्यों ज़रूरी है?
शिफ़लीज़ से पहले,
अरिमोटो इस देश के एक प्रसिद्ध बैंक में काम करता था।
पर साल दर साल, अरिमोटो ने अपने सहकर्मियों को तरक़्क़ी हासिल करते देखा,
जबकि वह ख़ुद पीछे छूट गया।
उसके वरिष्ठ कर्मियों ने उसे चेतावनी दी कि वह अपनी टीम में योगदान नहीं दे रहा है।
उन्होंने कठोर प्रशिक्षण के ज़रिए उसे बेहतर बनाने की कोशिश की।
पर वह उनकी उम्मीदों पर खरा नहीं उतर सका।
मैंने सुना कि जल्द ही उसे नौकरी से निकाल दिया गया।
तुम्हारे पिताजी, श्री बेक,
वह पचिंको व्यवसाय में हैं, है न?
तो?
तुम जापानी कंपनी के साए में नहीं पले-बढ़े।
तुम्हें एहसास नहीं है
कि एक वेतनभोगी के लिए, कंपनी ही उसका परिवार है,
कभी-कभी ख़ुद के रिश्तों के मुक़ाबले कंपनी ज़्यादा महत्व रखती है।
जब मैं छोटी थी,
मैं हर दिन अपने पिताजी के साथ बिताए प्रत्येक मिनट गिनती थी।
अगर कुल मिलाकर एक घंटा हुआ,
तो मैं उसे औसत हफ़्ते से बेहतर मानती थी।
तो अब तुम समझ गए होगे।
अरिमोटो को नौकरी से नहीं निकाला गया…
उसके परिवार ने उसे त्याग दिया।
और उसके बाद,
कोई बड़ी कंपनी उसे नौकरी नहीं दे रही थी।
इस तरह वह यहाँ आ पहुँचा।
इसका कोई मतलब नहीं बनता है।
शिफ़लीज़ एक प्रसिद्ध फ़र्म है।
शायद, अमरीका में।
पर यहाँ, यह वह कंपनी है जो अरिमोटो जैसे लोगों की आख़िरी उम्मीद होती है।
तो फिर तुम यहाँ क्यों हो?
तुम अच्छे स्कूल से हो, अच्छे परिवार से हो।
हाँ, उसी वजह से, मुझे देश के सबसे प्रसिद्ध बैंकों ने
नौकरी का प्रस्ताव दिया था।
पर मेरे माता-पिता की इच्छाओं के विरुद्ध, मैंने शिफ़लीज़ को चुना।
एक महिला के रूप में,
कम निपुण लोगों के बीच काम करना मददगार होता है।
यहाँ, मैं सफल हो सकती हूँ।
तुम्हारी माँ तुम्हारे बिना क्या करेगी?
अरे, वाह।
आज नहीं। यह मेरी तरफ़ से तुम्हारे लिए उपहार है।
पर…
अब जल्दी घर जाओ।
जल्दी करो!
क्या कोई परेशानी है?
तुम्हें उनके साथ जाना होगा।
जाओ।
हमें अकेला छोड़ दो।
तुम क्या कर रहे हो?
मैं तुम्हारे साथ अकेली नहीं रह सकती।
अब सुरक्षित महसूस कर रही हो?
तुमने सच में कर डाला, है न?
तुमने उस मूर्ख से शादी कर ली।
सभी भ्रम है, बिना किसी आभास के कि यह दुनिया वास्तव में कैसे चलती है।
हाँ, हम मिल चुके हैं।
तुम मुझे यहाँ क्यों लाए हो?
यह बताने के लिए कि ख़ुद को भ्रम में मत रखो।
तुम्हें सच में लगता है कि उसने तुमसे इसलिए शादी की क्योंकि वह कोई संत है?
मुझे ऐसा नहीं लगता है।
वह एक बीमार आदमी है जिसका बोझ तुम्हारे अलावा और कोई लड़की नहीं उठाती।
तुम उसके बारे में ऐसा कैसे कह सकते हो?
अब वह मेरा पति है।
उसने वह किया जो तुम न कर सके।
मैंने तुम्हें उससे कहीं ज़्यादा देने का प्रस्ताव दिया था।
तुमने मुझे बस शर्मिंदगी देनी चाही। बस शर्मिंदगी।
मैंने अफ़वाहें सुनी हैं…
कि तुम वहाँ कौन हो, क्या करते हो।
मुझे घृणा होती है।
अफ़वाहें…
और वे अफ़वाहें,
क्या वे तुम्हें बताती हैं कि वहाँ की ज़िंदगी कैसी है?
तुमने ख़ुद कहा था कि वहाँ सब कुछ है।
हाँ, अगर तुम्हारे पास पैसे हों।
अगर नहीं है…
मैंने वहाँ हम जैसे लोगों की ज़िंदगी देखी है, जी भी है।
और मैं तुम्हें बता रहा हूँ कि तुम भुगतोगी। हमारा बेटा भी भुगतेगा।
सुन्जा…
तुम्हें सच में लगता है कि तुम मुझे भूल सकती हो?
सच में लगता है?
शादीशुदा होने के बावजूद…
मैं तुम्हें याद आऊँगा।
मत जाओ।
वह मेरा बच्चा है।
नहीं।
यह मेरा बच्चा है।
-मेरा। -बेवकूफ़ लड़की!
तुम भी उतनी ही बेवकूफ़ हो जितना कि तुम्हारा पति।
ठीक है।
ओसाका चली जाओ।
वहाँ, तुम मुझे बुलाओगी और तुम्हें बचाने की भीख माँगोगी।
पर मुझे तुम्हारा नाम तक याद नहीं रहेगा।
हम तुम्हारे बिना कैसे जीएँगे?
जब मैं ज़्यादा खाना माँगूँगा, तो कौन मुझे कड़ी नज़रों से घूरेगा?
चिंता मत करो। दोंगही और बोकही अब भी तुम्हारे साथ हैं।
उन दोनों को बस मुझ पर हँसना पसंद है।
मैं उनका सस्ता मनोरंजन हूँ।
मेरी और मेरे भाइयों की ओर से तोहफ़ा।
कृपया ले लो।
धन्यवाद।
मैं यह नहीं कर सकती।
मुझे लगा था कि मैं कर पाऊँगी,
पर नहीं कर सकती।
मैं यह जुदाई बर्दाश्त नहीं कर पा रही।
तुम्हें बर्दाश्त करनी होगी।
पर फिर भी…
तुम्हें मेरा एक काम करना होगा।
तुम वादा कर सकती हो?
मेरी माँ…
क्या तुम उनकी देखभाल करोगी?
मत रोओ।
जिस आदमी ने ये बनाए,
उसने कहा कि बतख़ एक ही साथी के साथ जीवन बिताते हैं।
बोकही, यह बेहद क़ीमती है।
तुम्हें यह वापस लौटाना होगा।
वहाँ अपने लिए अच्छी ज़िंदगी बनाना,
समझी?
यह आसान नहीं होगा।
पर यह तुम्हारी लिए एक नई शुरुआत है।
इसे मत गँवाना।
बहुत हुआ। इस तरह वे कभी जा ही नहीं पाएँगे।
माँ, मैं वह उठा सकती हूँ।
इन्हें छोड़ो। तुम बस आगे-आगे जाओ।
-कृपया… -बस करो!
माँ।
आप सच में वापस जाना चाहती हैं?
क्या कह रहे हो? हमने टिकटों के पैसे भर दिए हैं।
चलो।
हम आपकी राह देख रहे थे। कृपया, इस तरफ़ आइए।
आपसे मिलकर ख़ुशी हुई।
टॉम ऐंड्रूज़, शिफ़ली बैंक।
मैं वेई एंटरप्राइज़ेस से आबे हूँ।
दादीजी, आपसे दोबारा मिलकर ख़ुशी हुई।
बहुत हुआ! चलो काम शुरू करें।
यहाँ इंतज़ार करना ज़्यादा आरामदायक होगा।
मुझे जाकर यात्रा के कागज़ात स्वीकृत करवाने होंगे।
वह प्रसिद्ध गायिका है।
वह इतनी सुंदर है।
रुकिए!
धन्यवाद।
यह मेरे किसी चहीते ने मुझे दिया था।
बच्चे का जन्म कब होगा?
दो महीने में।
पर तुम घर से दूर जा रही हो?
मेरी अभी-अभी शादी हुई है।
समझी।
तो फिर आज रात, मैं हम सबके लिए गाऊँगी।
तुम्हें मेरी शुभकामनाएँ।
हम आज हमारे विशिष्ट अतिथि के रूप में आपका स्वागत करते हैं।
जिस तरह अमरीकियों ने अमरीकी धरती पर तहे-दिल से जापानियों का स्वागत किया है,
अब हम यहाँ वही उदार भावना महसूस करते हैं।
और मुझे विश्वास है कि,
जब होटल खुलेगा,
तब हम कोल्टन होटल्स को सप्ताहांत में एक सूट…
मुफ़्त में देने के लिए मना लेंगे।
अब, चलिए शुरू करते हैं।
जैसा कि हम पहले ही समझौते के लिए आपकी सहमति प्राप्त कर चुके हैं… माफ़ कीजिए।
…हमारे पास यहाँ हस्ताक्षर के लिए समझौते की दस कॉपियाँ हैं।
माफ़ कीजिए।
कृपया चिह्नित स्थानों पर हस्ताक्षर करें।
माफ़ कीजिए।
यह वही अनुबंध है जो हमने पहले पढ़ा था।
तुमने इस पर नज़र ही नहीं डाली है।
तुम्हें इतना यक़ीन कैसे हो सकता है?
तुम ग़लती करने का जोखिम नहीं उठा सकती।
वहाँ तो बिल्कुल नहीं।
एक पत्नी के रूप में,
एक माँ के रूप में,
तुम्हें पूरी तरह परिपूर्ण होना होगा।
समझ रही हो?
मैं समझती हूँ।
और तुम्हें अपने सास-ससुर से अच्छा बर्ताव करना होगा। समझी?
वे तुम्हारे साथ अन्याय कर सकते हैं, क्रूर भी हो सकते हैं।
पर धीरज रखना
और उनका आभारी होना, समझी?
एक अतिरिक्त इंसान को खिलाना आसान नहीं है।
और सुन्जा…
भले ही तुम गर्भवती हो…
और तुम्हें परेशानी हो…
फिर भी तुम्हें अपने पति की शारीरिक ज़रूरत का ख़याल रखना होगा।
पास्टर आदमी पहले है।
यहाँ तक कि अच्छे आदमी भी
अन्य महिलाओं के साथ संपर्क रखते हैं।
मुझे आश्चर्य है कि तुम गर्भवती हुई ही कैसे।
अब तुम्हें ये सब चीज़ें पता होनी चाहिए।
अरसा पहले,
ये तुम्हारी दादी ने मुझे दिए थे…
जब उन्हें भरोसा हो गया था कि मैं आधी रात को भाग नहीं जाऊँगी।
इन्हें सुरक्षित जगह पर छुपा देना।
अपने पति को भी मत बताना, समझी?
एक महिला के लिए यह बेहद ज़रूरी है कि वह पैसे छुपा कर रखे।
हालात बिगड़ सकते हैं और हमारे पास पुरुषों जैसे विकल्प नहीं होते हैं।
नहीं, ये आप ही रखिए।
मेरे पास…
यह है।
यह क्या है?
क्या यह बच्चे के पिता ने दिया था?
क्या यह उसी ने दिया?
वह कैसा…
अब क्या फ़र्क पड़ता है?
सुन्जा।
अब तुम्हें उसे भूलना होगा।
समझी?
मुझे पता है।
लो।
तुम्हारे पिता चाहेंगे कि तुम ये रखो।
वह तुम्हें काफ़ी कुछ देना चाहते थे।
मैं चाहती थी कि तुम हमारे गाँव में ही रहो…
पर तुम्हारे पिता चाहते थे कि तुम दुनिया देखो।
आगे कई मुश्किल दिन आएँगे।
पता नहीं हम एक-दूसरे से फिर कब मिलेंगे।
शायद काफ़ी अरसे बाद मिलें।
शांत हो जाओ।
सारे आँसू यहीं निकाल दो।
मैं नहीं चाहती कि तुम वहाँ जाकर रोओ।
-मेरी बेटी। -वे अभी सवार हो रहे हैं।
माँ! माँ!
तोकुजु मारू
मुझे उलटी आ रही है।
माँ,
आप इन सभी महत्वपूर्ण लोगों को इंतज़ार करवा रही हैं।
देखिए यहाँ कितने लोग हैं।
उनके पास अन्य नियुक्तियाँ भी होंगी।
दादीजी, आप जीत गई।
आज आपको अपने बच्चों और पोते-पोतियों के लिए ढेरों पैसे मिलेंगे।
अब उन्हें कभी भी पैसों की चिंता नहीं होगी।
यह मुझे एक अभिशाप की तरह लगता है।
जानती हैं आज मेरी दादी क्या कर रही हैं?
घर छोड़ने के बाद, वह पहली बार प्लेन से कोरिया जा रही हैं।
पचास साल पहले, वह यहाँ खाली हाथ आई थीं।
पर आज वह फ़र्स्ट क्लास में लौटेंगी।
यह कमाल की बात है।
इन घटिया लोगों को देखो! अब पूरा जहाज़ इनकी बदबू से भर गया है।
मुझे कहीं और जाना चाहिए।
यहीं रुको। मैं पानी लेकर आता हूँ।
मुझे छोड़कर मत जाओ। मुझे छोड़कर मत जाओ।
मुझे छोड़कर मत जाओ।
मैं तुरंत लौट आऊँगा।
उम्मीद है आज रात आप मेरे प्रदर्शन का आनंद लेंगे।
मुझे पानी कहाँ मिलेगा?
तुम सब कौन हो?
हम खानों में काम करने जा रहे हैं। हमारी यात्रा का खर्चा कंपनी उठा रही है।
और महिलाएँ और बच्चे?
तुम्हारे परिवार कहाँ हैं?
उन्होंने कहा कि अगर हम अच्छा काम करें, तो वे बाद में हमारे परिवारों को लाने के पैसे देंगे।
पहले मेरे पिताजी यहाँ आए थे।
मैं और मेरी माँ, हम कुछ सालों बाद यहाँ आए।
मैडम, क्या यह…
वह चिकोहो के खानों में काम करने के लिए यहाँ आए थे।
हालात बदतर थे।
इतने बुरे थे कि उन्होंने और 400 अन्य कोरियाई खनिकों ने हड़ताल करने का फ़ैसला किया।
क्या हो रहा है?
पर,
हड़ताल 20 दिन चली, फिर उन सबको गोली मार दी गई।
उन दिनों, कोई भी हम कोरियाई लोगों को किराए पर नहीं रखना चाहता था।
वे कहते थे कि हम ज़्यादा गंदे थे, ज़्यादा शोर करते थे।
वे सही कहते थे।
हम ज़्यादा गंदे थे। हम ज़्यादा शोर करते थे।
क्योंकि हम दो, तीन परिवारों को एक ही कमरे में रहना पड़ता था
ताकि इतना महँगा किराया भर सकें।
यह सब अब बीती बातें हैं।
अगर तुम सच में यह मानते हो…
तो फिर तुम मेरी सोच से ज़्यादा बेवकूफ़ हो।
वे हमें तिलचट्टे बुलाते थे।
वे कहते थे कि हमें ज़मीन में मसल देना चाहिए।
ज़रा सोचो।
वे तुम्हारे बारे में कह रहे हैं।
दादीजी…
वह क्या गा रही है?
-वह सुन रहे हो? -वह हमारा संगीत है। चलो!
उसे मंच से उतारो!
-यह क्या हो रहा है? -गार्ड कहाँ हैं?
उसे तुरंत नीचे उतारो!
गाना बंद करवाओ!
गार्ड कहाँ हैं?
मुझे बताओ।
अगर मेरी जगह तुम्हारी दादी…
इस कमरे में इन गुस्सैल चेहरों को घूरकर यहाँ बैठी होती…
अगर वह तुमसे कह रही होती…
कि उनके शरीर का हर हिस्सा…
इन कागज़ातों पर हस्ताक्षर करने के विरुद्ध है…
तो तुम क्या कहते?
क्या हो रहा है? जापानी भाषा में बोलो!
क्या तुम फिर भी उन्हें हस्ताक्षर करने को कहते?
हस्ताक्षर मत कीजिए।
मैं उनसे यही कहता।
हस्ताक्षर मत कीजिए।
क्या हो रहा है?
मुझे गाना सुनाई नहीं दे रहा।
यहाँ क्या हो रहा है?
क्या हो रहा है?
वह कहाँ जा रही हैं, सॉलोमन?
हस्ताक्षर करना नियम था।
-यह क्या हुआ? -धत् तेरी की।
वह पहले ही अनुबंध से सहमत थी!
वह क्या था, सॉलोमन?
तुमने उनसे क्या कहा?
अब तुम मुझसे बात नहीं करोगे?
तुम दस मिनट पहले क्यों मुँह बंद नहीं रख सके, सॉलोमन?
तुमने सब गड़बड़ कर दी।
भाड़ में गया तुम्हारा "परिस्थिति बदलना"।
तीन साल… कमबख़्त तीन साल।
-हे भगवान… हाँ, हाँ। -मैंने सबको चेतावनी दी थी।
उस जैसे किसी को इसमें शामिल करना…
यह लापरवाही थी। उससे भी बदतर, यह ख़तरनाक था।
उस पर कभी भरोसा नहीं किया जाना चाहिए था! उसने हमें बेवकूफ़ बनाया!
तुमने मुझे मुसीबत में डाल दिया, सॉलोमन बेक।
यह शर्मनाक है।
यहीं रुको।
पर हम होटल नहीं पहुँचे हैं।
माँ!
उप-शीर्षक अनुवादक: मून कलिता